Diari Oficial de la Generalitat Valenciana


Sumari del DOGV 4324, del 29-08-2002 (2002/9069)

RESOLUCIÓ de 2 d'agost de 2002, del conseller de Sanitat, per la qual resol la convocatòria de subvencions destinades a finançar programes-activitats de prevenció de la sida i d'atenció psicològica a pacients seropositius al VIH que es duguen a terme en l'àmbit territorial de la Comunitat Valenciana durant l'exercici 2002.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4324

Data del DOGV
:   29-08-2002

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2002/9069


Organisme emissor
:   Conselleria de Sanitat

Tipus de document
:   Resolució

RESOLUCIÓ de 2 d'agost de 2002, del conseller de Sanitat, per la qual resol la convocatòria de subvencions destinades a finançar programes-activitats de prevenció de la sida i d'atenció psicològica a pacients seropositius al VIH que es duguen a terme en l'àmbit territorial de la Comunitat Valenciana durant l'exercici 2002. [2002/9069]
  
Vist que l'Ordre de 23 d'abril de 2002, de la Conselleria de Sanitat (DOGV núm. 4.243, de 07.05.2002), va convocar i va establir les bases reguladores per a la concessió de subvencions destinades a finançar programes-activitats de prevenció de la sida i d'atenció psicològica a pacients seropositius al VIH que es duguen a terme a la Comunitat Valenciana durant l'exercici 2002.
  
Vist que en els pressupostos de la Generalitat Valenciana per a l'exercici 2002 hi ha una dotació de 390.660 euros en l'aplicació pressupostària 95.43.231.66.9, codi de línia T2244000, i de 90.150 euros en l'aplicació pressupostària 59.56.810.17.9, codi de línia T2878000.
  
Vist que les organitzacions no governamentals (ONG) que al final s'allisten han sol·licitat ajudes per al finançament de programes de prevenció de la sida i d'atenció psicològica a pacients seropositius en els termes previstos en l'ordre de referència.
  
Vist que el director general per a la Salut Pública efectua una proposta de concessió i denegació, pels motius que s'hi assenyalen, de les subvencions esmentades, entre les organitzacions no governamentals (ONG) que n'han sol·licitades.
  
Atesos la normativa d'aplicació general, els informes emesos pel Servici del Pla de la Sida, els expedients de sol·licitud de subvenció presentats, els acords de la comissió avaluadora; s'han determinat les prioritats i necessitats mitjançant la ponderació dels criteris per a la concessió de les ajudes que establix l'orde de convocatòria esmentada, i s'ha procurat garantir l'eficàcia i l'eficiència de les actuacions en matèria de prevenció de la sida.
  
Atés que s'han complit els requisits de publicitat, concurrència i objectivitat exigits per a la concessió de les ajudes i subvencions amb càrrec als crèdits dels capítols de transferències corrents i de capital, segons que establixen els articles 45 i 46 el Decret Legislatiu de 26 de juny de 1991, del Consell de la Generalitat Valenciana, que aprova el Text Refós de la Llei de la Hisenda Pública de la Generalitat Valenciana.
  
Per tot això, i fent ús de les facultats que m'atribuïxen l'article 17 de l'Orde de 23 d'abril de 2002, de la Conselleria de Sanitat, l'article 5 del Decret 87/1999, de 30 de juliol, del Govern Valencià (DOGV núm. 3551, de 02.08.1999), que aprova el Reglament Orgànic i Funcional de la Conselleria de Sanitat, modificat pel Decret 198/1999, de 19 d'octubre, del Govern Valencià (DOGV núm. 3160, de 22.10.1999), i pel Decret 46/2001, de 27 de febrer, del Govern Valencià (DOGV núm. 3.950, d'01.03.2001) i l'article 35 de la Llei 5/1983, de la Generalitat Valenciana, de 30 de desembre, de Govern Valencià, modificada per la Llei 1/2002, de 26 de febrer de la Generalitat Valenciana (DOGV núm. 4.205, de 07.03.2002), resolc:
  
Primer
  
Concedir les subvencions a les organitzacions no governamentals (ONG) per a contribuir al finançament dels programes de prevenció de la sida i d'atenció psicològica a pacients seropositius al VIH que s'indiquen en l'annex I d'esta resolució, per un import total de 480.810 euros, i desestimar les sol·licituds d'ajudes que figuren en l'annex II.
  
Segon
  
Segons que disposa l'article 17 de l'Orde de 23 d'abril de 2002, el pagament de les subvencions es farà amb càrrec als pressupostos de la Generalitat Valenciana per a l'exercici 2002, en l'aplicació pressupostària 86.61.802.77.4, codi de línia T2244000, 390.660 euros, i en la 87.95.764.79.4, codi de línia T2878000, 90.150 euros.
  
Tercer
  
L'ordenació del pagament de les subvencions es farà segons els criteris continguts en l'article 47.bis del Text Refós de la Llei de la Hisenda Pública de la Generalitat Valenciana, en la redacció que en fa l'article 23 de la Llei 8 /1995, de 29 de desembre, de mesures fiscals, administratives i d'organització de la Generalitat Valenciana, posteriorment modificada per les lleis 3/1996, 14/1997, 10/1998 i 9/1999, i segons que disposa l'article 19 de l'Orde de 23 d'abril de 2002, esmentada adés, és a dir:
  
1. Respecte al pagament amb càrrec al capítol IV, codi de línia T2244000:
  
a) En el moment de la concessió de la subvenció es lliurarà el 40% de la quantitat assignada. El pagament esmentat estarà condicionat a la presentació prèvia de la justificació de les despeses que arriben al percentatge esmentat o bé a la presentació de finances dipositades davant els servicis territorials de la Conselleria d'Economia i Hisenda corresponents. b) Quan l'entitat haurà justificat el 40% ja lliurat, se'n podrà fer el pagament d'un 20% més, després que s'hauran justificat les despeses. c) El 40% restant el farà efectiu la Generalitat Valenciana quan es justifique correctament la totalitat de la quantitat concedida.
  
2. Respecte al pagament amb càrrec al capítol VII, codi de línia T2878000:
  
Es farà pel total de l'import, després de la justificació documental de les despeses que s'hagen fet per una quantitat igual o superior. No obstant això, podrà anticipar-se el 15% del pagament després de la resolució de concessió de la subvenció, en el cas que s'haja garantit amb l'aportació d'un aval bancari per l'import de la quantitat anticipada. Este aval ha de ser dipositat en els servicis territorials de la Conselleria d'Economia i Hisenda.
  
La Conselleria de Sanitat podrà sol·licitar en qualsevol moment tots els documents que demostren el pagament per part dels beneficiaris de les despeses que hagen sigut objecte de la subvenció.
  
Quart
  
Els beneficiaris de les subvencions hauran d'acreditar, en el moment en què va acabar el termini de presentació de les sol·licituds, que estan al corrent de les obligacions tributàries i de la Seguretat Social, de la manera que establix l'Ordre de 30 de maig de 1996 de la Conselleria d'Economia i Hisenda (DOGV núm. 2.775, de 21 de juny de 1996).
  
Cinqué
  
D'esta resolució, a més del fet de publicar-la en el DOGV, la Conselleria de Sanitat en notificarà el contingut individualment a les organitzacions no governamentals, en els termes establits en els articles 55 i 58 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la redacció que els dóna la Llei 4/1999, de 13 de gener.
  
Sisé
  
La Subsecretaria per als Recursos de Sanitat de la Conselleria de Sanitat ha d'expedir els documents comptables que siguen procedents.
  
Seté
  
Els beneficiaris de les subvencions hauran d'aportar la justificació corresponent a l'import total de les ajudes rebudes abans del 15 de desembre de 2002.
  
Esta resolució exhaurix la via administrativa, segons que determina l'article 109 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener. S'hi pot interposar recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des de l'endemà d'esta notificació, segons que disposen els articles 37 i 58 de la Llei de la Jurisdicció Contenciosa Administrativa, de 27 de desembre de 1956, sense perjudici que potestativament s'hi puga interposar recurs de reposició davant el conseller de Sanitat, segons que disposa la Llei 4/1999, de 13 de gener, que modifica la Llei 30/1992.
  
València, 2 d'agost de 2002. El conseller de Sanitat: Serafín Castellano Gómez.
  
Annex I
  
Relació definitiva de subvencions concedides a ONG per a despeses de funcionament de programes-activitats de prevenció de la sida
  
- FUNDACIÓ ARQUEBISBE MIGUEL ROCA
  
Atenció psicosocial a pacients seropositius
  
i prevenció de la sida 28.550 euros
  
- COCEMFE VALÈNCIA
  
Servicis d'intermediació laboral per a persones
  
amb sida i discapacitat 905 euros
  
- ACCIÓ SOCIAL USO
  
Programa per a la solidaritat amb els afectats
  
de VIH/sida 905 euros
  
- APROVAT (Associació Valenciana d'Ajuda al Toxicòman)
  
Prevenció de la sida i atenció psicosocial
  
a pacients seropositius al VIH 9.195 euros
  
- FUNDACIÓ SALUT I COMUNITAT
  
Programa d'intercanvi de xeringuilles
  
a València i Castelló 73.790 euros
  
- JOVE SOLIDARITAT
  
Programa de prevenció, atenció i orientació
  
sobre VIH/sida dirigit al col·lectiu
  
d'immigrants 6.610 euros
  
- COMITÉ CIUTADÀ ANTISIDA CV
  
Intervenció a través d'assistència psicològica
  
en unitats hospitalàries 16.310 euros
  
- APIP (Associació Promoció i Inserció Professional)
  
Formació i inserció laboral per a dones
  
que exercixen la prostitució 6.310 euros
  
- COL·LECTIU LAMBDA
  
Programa de lluita contra la Sida 27.980 euros
  
- ÀMBIT ASSOCIACIÓ
  
Projecte Mercuri 9.200 euros
  
- AVACOS (Associació Valenciana contra la Sida)
  
Programa d'intercanvi de xeringuilles en
  
centre penitenciari Picassent 13.220 euros
  
Programa Lluna : Mediadors 2.900 euros
  
Programa suport psicològic i grups
  
d'autoajuda 16.300 euros
  
- CREU ROJA ALCOI
  
Programa d'intercanvi de xeringuilles 7.830 euros
  
- CREU ROJA D'ORIHUELA
  
Programa de suport a familiars i malalts de VIH/sida 6.625 euros
  
- PATIM
  
Programa d'atenció psicosocial VIH/sida 9.015 euros
  
- AFAS (Associació Formació Agents Salut VIH/sida)
  
Programa de prevenció de VIH/sida en població juvenil
  
i adolescent en situació de risc 1.985 euros
  
Programa de formador de formadors en VIH/sida
  
dirigit al professorat 2.675 euros
  
Programa de prevenció de VIH/sida dirigit
  
a alumnes de secundària 3.115 euros
  
- FUNDACIÓ ADSIS
  
Programa Hedra 7.810 euros
  
- CREU ROJA CASTELLÓ
  
Programa d'atenció i suport psicològic 9.015 euros
  
- METGES MÓN - COL·LECTIU LAMBDA
  
Programa de prevenció de VIH/sida i altres malalties
  
de transmissió sexual en hòmens que exercix
  
en la prostitució 6.310 euros
  
- CREU ROJA ELDA
  
Programa d'intercanvi de xeringuilles
  
i foment de salut 15.430 euros
  
- CASDA
  
Programa d'intercanvi xeringuilles 30.050 euros
  
Programa d'educació a dones que exercixen
  
la prostitució 6.310 euros
  
Programa d'atenció individual i grupal 9.015 euros
  
- CALSICOVA
  
Programa de prevenció del VIH/sida i
  
malalties de transmissió sexual 34.350 euros
  
Programa de prevenció en VIH/sida
  
en població amb pràctiques homo-bisexuals 7.780 euros
  
Programa de suport psicològic i social
  
per a afectats VIH residents a la província
  
d'Alacant 9.370 euros
  
Programa de Coordinació 1.800 euros
  
ANNEX II
  
Relació d'organitzacions amb subvenció desestimada
  
- CONSELL VALÈNCIA DE JOVENTUT Presentació sol·licitud fora de termini
  
- CASAL DE LA PAU ?DOMUS PACIS- No acredita estar al corrent de pagament de les seues obligacions tributàries autonòmiques
  
- ASSOCIACIÓ AMICS DE BENIDORM No acredita estar al corrent de pagament de les seues obligacions tributàries autonòmiques
  
- CENTRAL CIUTADANA No acredita cap dels documents requerits en l'article 6 de l'Orde de 23 d'abril del 2002, de la Conselleria de Sanitat (DOGV 4.243 de 07.05.2002)
  
- FAAVEM (Federació Valenciana
  
Associació Alumnes Ensenyament Mitjà) No acredita els documents requerits en els punts c), i del e) al k) de l'article 6 de l'Orde de 23 d'abril del 2002, de la Conselleria de Sanitat (DOGV núm. 4.243 de 07.05.2002)